Chomomp ur mare war an afer se. An Neñva. Petra 'dalvez an anv hervezoc'h ? Netra. Troidigezh saozneg an titl a zo The Celestial Zone. Ah ! An Neñv-va neuze, pe An Neñvva. Pe Tiriad an Neñv, Takad an Neñv pe forzh petra all. Ket an Neñva. Boñ, un dibab e oa, lakaomp, a c'hellfer arguzenniñ, ha ne reer ket gwall van gant titl forzh penaos. Hogen, ur mare emañ an harozez oc'h en em gannañ gant tud 'drouk' hag huchal a ra unan anezho, kounnaret ma 'z eo, "Lip da loa !!"…  Neuze, neuze, 'pelec'h kregiñ ganti ? Lip da loa ? Mmmmh, da vat ? Ya, kompren a ran ar pezh a dalvezh, gouzout a ran eo 'lipat e loa' un dro-lavar a dalvez mervel, met… Daoust hag ijinañ a rit unan bennak e kreiz un emgann oc'h huchal 'Lip da loaaaaaaaaa !' ? Da lakaat ar re all da vougañ gant o c'hoarzh marteze… Setu un droidigezh a zalc'h ar ster, hag a goll tout ar peurrest en ur glask bezañ brezhonekoc'h eget ar vrezhonegerien. N'eo ket troet re fall ar manga (pe un manhwa e gwirionez, sinat eo) dre-vras met… Ur yezh skrivet n'eo ket unan gomzet.